text: ໜ້າທໍາອິດມ່ວນ > ຂ່າວປະຈໍາວັນ > ເນື້ອທີ່ກະສິກຳຢູ່ອັດຕະປື ໄດ້ຮັບຄວາມເສຍຫາຍກວ່າ 9,000 ເຮັກຕາ ຈາກໄພນໍ້າຖ້ວມ
  15 ກັນຍາ 19 (11:00) ເປີດອ່ານ ຄວາມຄິດເຫັນ 0
  ວິທະຍຸກະຈາຍສຽງແຫ່ງຊາດລາຍງານວ່າ ອີງຕາມການເກັບກໍາຂໍ້ມູນເບື້ອງຕົ້ນຈາກກອງເລຂາ ຄະນະໄພພິບັດ ພະແນກກະສິກໍາ ແລະປ່າໄມ້ແຂວງອັດຕະປື ໃຫ້ຮູ້ວ່າ: ແຂວງອັດຕະປືໄດ້ຮັບຜົນກະທົບຢ່າງໜັກຈາກສະພາບນໍ້າຖ້ວມ, ສັງລວມຂໍ່ມູນເບື້ອງຕົ້ນທົ່ວແຂວງເນື້ອທີ່ ການຜະລິດໄດ້ຮັບຜົນກະທົບຖືກນໍ້າຖ້ວມ 9,600 ກວ່າເຮັກຕາ, ໃນນີ້ເນື້ອທີ່ນາ ຖືກນໍ້າຖ້ວມ 7,982 ເຮັກຕາ, ເນື້ອທີ່ມັນຕົ້ນຖືກນໍ້າຖ້ວມມີ 1,193 ເຮັກຕາ, ສວນສາລີ ຖືກນໍ້າຖ້ວມມີ 60 ເຮັກຕາ, ພືດສະບຽງອາຫານຖືກນ້ຳຖ້ວມ 152 ກວ່າເຮັກຕາ, ເນື້ອທີ່ສວນໄມ້ໃຫ້ໝາກຖ້ວມ 42 ເຮັກຕາ, ເນື້ອທີ່ສວນກາເຟ 153 ເຮັກຕາ ແລະ ເນື້ອທີ່ສວນໝາກແໜ່ງຖືກນໍ້າຖ້ວມ 45 ເຮັກຕາS ນອກນີ້ຍັງມີສັດລ້ຽງຍັງຊອກຫາບໍ່ເຫັນ 1,280 ໂຕ, ໃນນັ້ນ ມີ ຄວາຍ 375 ໂຕ, ງົວ 517 ໂຕ, ໝູ 344 ໂຕ, ໜອງປາ 174 ໜອງ, ມີປາ 2 ແສນກວ່າໂຕ.
  ຕໍ່ກັບຜົນເສຍຫາຍໃນຄັ້ງນີ້ ທາງພະແນກ ກະສິກໍາ ແລະປ່າໄມ້ແຂວງຈະໄດ້ສືບຕໍ່ຫາວິທີທາງແກ້ໄຂ ເພື່ອຟື້ນຟູຊີວິດການເປັນຢູ່ ກໍ່ຄືຟື້ນຟູ ຜົນເສຍຫາຍ ໃຫ້ໄວເທົ່າທີ່ຈະໄວໄດ້ ແລະເພື່ອເປັນການແບ່ງເບົາ ແລະແກ້ໄຂບັນເທົາທຸກໃນເບື້ອງຕົ້ນທາງພະແນກກະສິກໍາ ແລະປ່າໄມ້ແຂວງອັດຕະປື ໄດ້ນໍາເອົານໍ້າດື່ມ, ປາປ໋ອງ, ໝີ່ສໍາເລັດຮູບ ແລະກາເຟ ມູນຄ່າທັງໝົດ 4 ລ້າກວ່າກີບ ລົງໄປມອບໃຫ້ສາມເມືອງຄື ເມືອງສາມັກຄີໄຊ, ເມືອງໄຊເສດຖາ ແລະເມືອງສະໜາມໄຊ, ເພື່ອນໍາໄປມອບຕໍ່ໃຫ້ປະຊາຊົນທີ່ປະສົບໄພນໍ້າຖ້ວມ.
  ຂໍ້ມູນ : https://www.facebook.com/permalink.php?story_fbid=2285869718390243&id=1519334918377064&__xts__%5B0%5D=68.ARBp3vB4S87aLLdtN8VqtipupPSCr3ULNpWFG-nQnOWDQr98lzvgyNVpXQjU4SWzgCPMF1ixvC9kzMIIl64jW-qzlavSR2NEGJTEINZcMpaj6KaHD4CCUC5f53X5U9oYrbkoYHkw6l2lFVhe30w_41oMq3TjiAFthFwu9QI8tcqxpDv7OvkVSO5ahUKOOJlRMpJigwDZFy3N799ZVSgs4wKbowvMnvpU_GTFqBQ9BZFRzT4jGQ61zZ0YvX5OgNBbQnaQty1vxB3GIrslJ57qcmev9ONuG4Tl0lTjOh-OULOzYOSaoxCyjiwfi5nfd6Bk0K7E927MPMx6ty4UJgeEKwzOtAbK&__tn__=-R
  ນໍ້າຖ້ວມພາກໃຕ້ ໄພນໍ້າຖ້ວມ ນໍ້າຖ້ວມ ຂ່າວປະຈໍາວັນ ອັດຕະປື ກະສິກຳ
  15 ກັນຍາ 19 (11:00) ເປີດອ່ານ58 ຈໍານວນທີ່ຖືກແບ່ງປັນ0 ຈໍານວນຄອມເມັ້ນ 0